Diari Oficial de la Generalitat Valenciana


Sumari del DOGV 6134, del 30-10-2009 (2009/12806)

ORDE de 23 d'octubre de 2009, de la consellera d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6134

Data del DOGV
:   30-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12572


Data del document
:   23-10-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * vehicle agrícola
    * elecció de tecnologia
    * màquina agrícola
    * ajuda a l'agricultura
    * suport econòmic
    * ajuda pública

ORDE de 23 d'octubre de 2009, de la consellera d'Agricultura, Pesca i Alimentació, per la qual es modifica l'Orde de 29 de juliol de 2005, de la Conselleria d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris. [2009/12258]  
Les ajudes relatives a la promoció de noves tecnologies en maquinària i equips agraris han sigut regulades per mitjà de l'Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris (DOCV núm. 5063, de 3 d'agost de 2005). Esta orde ha sigut modificada per l'Orde de 28 de juny de 2006, de la Conselleria d'Agricultura, Pesca i Alimentació (DOCV núm. 5299, de 10 de juliol de 2006), per l'Orde de 15 de maig de 2007, de la Conselleria d'Agricultura, Pesca i Alimentació (DOCV núm. 5524, de 31 de maig de 2007), i per l'Orde de 15 d'octubre de 2008, de la Conselleria d'Agricultura, Pesca i Alimentació (DOCV núm. 5875, de 21 d'octubre de 2008).  
Per mitjà de la Resolució de 22 d'abril de 2009, de la consellera d'Agricultura, Pesca i Alimentació, s'establix la convocatòria per a l'any 2009 de les ajudes destinades a la promoció de noves tecnologies en maquinària i equips agraris (DOCV núm. 6008, de 7 de maig de 2009), en la qual es preveia la incorporació d'una dotació extraordinària de crèdit prevista en el Pla d'Impuls dels Sectors Productius de la Generalitat Valenciana, en aplicació de les mesures que es dicten a l'empara dels articles 17b i 18.1 del Decret 1/2009, de 20 de febrer.  
De conformitat amb el que s'establix en l'article 10.1 de l'Orde de 29 de juliol de 2005, de la Conselleria d'Agricultura, Pesca i Alimentació, el termini de justificació de les ajudes comprenia fins al 31 d'octubre, i per això, atés el retard en la incorporació dels fons i, per tant, de l'ajornament en la resolució de concessió, els beneficiaris disposen d'un termini molt ajustat per a la justificació de les inversions, i és aconsellable ampliar-lo.  
Per això, i basant-se en el que s'establix en l'article 8 de l'Orde de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, que permet que les màquines i els equips hagen de ser justificats en el termini màxim d'un any, en compliment del que s'establix en l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú, i en virtut de les competències que tinc atribuïdes,  
ORDENE  
Article únic  
S'afig una disposició transitòria tercera a l'Orde de 29 de juliol de 2005, de la Conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris, amb la redacció següent:  
«DISPOSICIÓ TRANSITÒRIA TERCERA  
Per a les subvencions concedides dins de la convocatòria corresponent a l'exercici 2009, en virtut de la Resolució de 22 d'abril de 2009, de la consellera d'Agricultura, Pesca i Alimentació, per la qual s'establix la convocatòria per a l'any 2009 de les ajudes destinades a la promoció de noves tecnologies en maquinària i equips agraris (DOCV núm. 6008, de 7 de maig de 2009), el termini per a justificar l'adquisició o instal·lació i registre dels equips s'amplia fins al 16 de novembre de 2009.»  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 23 d'octubre de 2009  
La consellera d'Agricultura, Pesca i Alimentació,  
MARITINA HERNÁNDEZ MIÑANA